cyanic-selkie/wikianc huggingface dataset:
Säiliöauto
Säiliöauto on yleensä erilaisia nestemäisiä aineita, kuten polttonesteitä, muita kemikaaleja, maitoa tai vettä kuljettava moottoriajoneuvo. Joskus säiliöautoja käytetään myös puolikiinteän tai irtonaisen massatavaran, esimerkiksi rehujen tai jauhojen kuljetukseen. Tavallisimmin säiliöautoilla tarkoitetaan kuitenkin öljystä jalostettuja öljytuotteita, kuten polttoöljyjä tai bensiiniä kuljettavia tieliikenneajoneuvoja.
LeChuck
LeChuck on jokaisessa Monkey Island -pelissä ottanut eri muodon. Sarjan ensimmäisessä osassa, The Secret of Monkey Island, LeChuck on aavemuodossa (tosin hän muuttaa alussa itsensä ihmisen muotoon, jossa hän esittäytyy saaren seriffinä yrittäessään hukuttaa Guybrushin). Sarjan toisessa osassa, Monkey Island 2: LeChuck’s Revenge, hän esiintyy zombiena. Kolmannessa osassa LeChuck saa helvetistä tuliparran. Neljännessä osassa, Escape from Monkey Island, LeChuck on hahmo, joka pystyy muuttamaan itsensä eri olomuodoiksi. Myös Tales of the Monkey Island -peleissä LeChuck muuttuu ihmiseksi. LeChuck on rakastunut kuvernööritär Elaine Marleyhyn johon myös Guybrush Threepwood on rakastunut. Sarjan toisessa osassa LeChuck väittää olevansa Guybrushin veli.
Illapu
Yhtye esiintyi pian perustamisensa jälkeen 1971 Festival del Salitre -festivaalilla. Illapu sai festivaalipalkinnon soitettuaan chileläisen yhtyeen Quilapayún kappaleen "La Muralla". Festivaalin järjestäjä Patricio Manns tosin arvosteli Illapua toisen yhtyeen kappaleen tulkitsemisesta. Samana vuonna yhtyeeseen liittyi myös muusikko Pato Valdivia.
Uusi Helsinki -kvartetti
Uusi Helsinki -kvartetti on perustanut konserttisarjan Jousikvartetit Ritarihuoneella.
Länsimainen kulttuuri
Uskonnon, maailmankuvan ja ihmiskuvan alkuperä
Heprealaiset perustivat yksijumalisuuden ja juutalaisen uskonnon, jolle länsimainen juutalais-kristillinen kulttuuri perustuu. Heprealaisten uskonnosta ovat lähtöisin länsimainen individualismi sekä käsitykset ihmisen vapaasta tahdosta ja ihmisestä Jumalan kuvana. Heprealaisten käsitys tulevasta messiaanisesta, kultaisesta rauhan ja oikeudenmukaisuuden ajasta on vaikuttanut länsimaiseen ajatukseen kehityksen hyödyllisestä voimasta. Heprealaisten kirjoitukset vaikuttivat myös monella tavalla länsimaiseen uskonnolliseen ja maalliseen kirjallisuuteen.
Filosofia ja tiede
Antiikin kreikkalaiset toivat länsimaiseen maailmankatsomukseen filosofisen, rationaalisen ja tieteellisen ajattelun. He uskoivat, että luonto ei seuraa jumalolentojen käskyjä vaan luonnonlakeja. Ihmistä he pitivät järjellisenä ja vastuullisena yksilönä, joka halusi olla vapaa.
Yhteiskunta
Demokratia syntyi Ateenan kaupunkivaltiossa Kreikassa. Länsimaisen lain, valtion, hallinnon ja kansalaisuuden perustan loivat antiikin roomalaiset. Roomalaisesta laista tuli useimpien myöhempien Euroopan valtioiden lakien perusta.
Kirjallisuus
Länsimaisessa kirjallisuudessa on keskiajalta lähtien kehittynyt useita lajeja ja tyylejä. Eniten länsimainen kirjallisuus monimuotoistui 1800-luvun aikana, jolloin syntyivät muun muassa romantiikka, symbolismi ja realismi.
HMAS Vendetta (D69)
Palvelus
Välimeren laivastossa alus oli vuosina 1924–1933, jolloin se oli liitettynä sekä 1. että 5. hävittäjälaivueeseen.
HMAS Vendetta
Alus palasi 29. syyskuuta palvelukseen päällikkönään Glen Gant. Alus vietti viimeiset kuukaudet ennen toisen maailmansodan alkamista pääosin satamassa. Ainoastaan joitakin harjoituksia oli Uuden Etelä-Walesin rannikolla. Alus lähti 14. lokakuuta 1939 Stuartin ja Waterhenin kanssa Sydneystä Darwinin ja Lombokinsalmen kautta Singaporeen. Merellä osasto sai määräyksen jatkaa Singaporesta edelleen Välimerelle. Vampire ja Voyager liittyivät osastoon 29. lokakuuta Singaporessa.
Amerikan Suomalainen Legioona
Vapaaehtoisyksikön muodostaminen
Amerikan Suomalaisen Legioonan 1. komppania lähti Tuirasta rintamalle luutnantti Tauno Simon johtamana 9. maaliskuuta 1940 ja se saapui Ryhmä Sihvon puolustuslohkolle 12. maaliskuuta 1940. Aamulla 13. maaliskuuta komppania sai käskyn siirtyä etulinjaan, mutta kesken tehtävänannon käsky peruutettiin rauhan tultua.
Agrihan
Agrihanin pinta-ala on 47 km², ja rantaviivaa kertyy 24,6 kilometriä.
Kljutševski
Tärkein elinkeino on kullankaivuu. Taajamassa on keskikoulu, kerhotalo ja sairaala.
Uusi Amsterdam
Perintö
Myös sama katujen pohjapiirustus, joka on tehty 1600-luvulla, on vielä käytössä. Näiden monien mutkikkaiden katujen nimet muistuttavat kaupungin menneisyydestä. Beaver Street tuo mieleen kaupungin alkuperäisten asukkaiden riippuvuuden majavannahoista ja Stone Street puolestaan ensimmäisestä mukulakivin päällystetystä kadusta. Kuuluisin monista vanhoista kaduista on Broadway, joka kulki läpi Uuden Amsterdamin keskiosan. Kaupunginosista Bronx on nimetty merikapteeni ja maanomistaja Jonas Bronckin mukaan. Brooklyn ja Harlem on nimetty hollantilaisten Breukelenin ja Haarlemin kaupunkien mukaan.
Vapaatuotantoalue
Vapaakauppa-alueita on kritisoitu siitä, että niillä toimivat yritykset riistävät työvoimaa lainsäädännön väljyyden vuoksi. Työläisten kokoontumis- ja järjestäytymisoikeutta rajoitetaan ja palkat ovat huonoja. . Työläisten oikeuksien lisäksi Vapaakauppa-alueilla on myös muuta maata väljemmät ympäristösäädökset. Esimerkiksi Intiassa erityistalousalueita koskeva SEZ-laki tuli voimaan vuonna 2006, jonka seurauksena näillä alueilla tapahtuva tuotantoa kannustettiin joustavalla hallinnolla, sekä vero- ja muilla eduilla. Intian Vapaakauppa-alueilla elektroniikkateollisuudessa on todettu laajoja epäkohtia: työvoima on suureksi osaksi nuoria ja perheettömiä, jotka työskentelevät määräaikaisissa työsuhteissa ja saavat elämiseen riittämätöntä palkkaa. Myös järjestäytymisoikeuksissa on todettu puutteita.
Alajärvi (Hämeenlinna)
Niemet ja lahdet
Järven etelärannasta erottuu länsipäässä Liisankärki, jonka itäpuolen melko selväpiirteisellä rannalla erottuvat kolme lyhyttä niemennokkaa ja Renkovahanlahdessa oleva Renkovahan nokka. Kun Renkovahanlahti kaartuu pohjoiseen, erottuu siinä pitempi Karankärki. Sen itäpuolella on vähäinen Nuutiniemi, jonka itäpuolella ranta kaartuu etelään Kärkänmaanlahteen. Seuraavaan Pitkäkärkeen mennessä jää välille kolme lyhyttä niemeä, jotka kaikki ovat osa Rytöä. Rytön itäranta muodostuu Jumallahdesta ja sen Lahdenperästä, joiden yhteispituus on 1,1 kilometriä.
Saaret ja järvenselät
Suurin saarista on ulkoilualueena tunnettu Soininsaari, joka on yli 600 metriä pitkä ja 580 metriä leveä. Se jakaa järven kahtia niin, että pohjoispuolelle jää 50 metriä leveä salmi ja sen eteläpuolelle 200-metrinen salmi. Saaren koillispuolella alle 300 metrin päässä sijaitsee 250 metriä pitkä Vohlisaari, jolla on seuralaisinaan pienet Sikosaari ja Lammassaari. Soininsaaren kaakkoispuolella 300 metrin päässä sijaitsee 550-metrinen Jylhä, joka on vain 240 metriä leveä. Sen seuralaisia ovat 70-metrinen Kaitasaari sekä kolme pientä luotoa. Kotsaari on viimeinen yli hehtaarin saari, joka sijaitsee suurimman selän kaakkoispuolella Rydön edustalla. Se on alle 300 metriä pitkä ja 100 metriä leveä. Sen länsipuolella Pitkäkärjen edustalla sijaitsee pieni nimetön saari. Muista saarista voidaan mainita Verkkosaari ja sen seuralainen Jumallahden suulla, Variksenlahden suulla olevat kolme saarta, Saunalahden suuri saari, Kärkänmaanlahden ja Pimeälahden seitsemän saarta ja Nuutiniemen kolme saarta. Huomioitavaa on, etteivät Kiparasaari ja Nuottasaari ole enää saaria vaan niemiä.
Keltakurkkurosella
Elinympäristö
Keltakurkkurosellat asuvat metsien reunoissa, jokien ja teiden varsien metsiköissä ja savanneilla. Ne karttavat sulkeutuneita metsiä.
Alajärvi (Hämeenlinna)
Historiaa
Eräiden paikkojen rantaviiva on muuttunut karttapainosten välillä. Tällaisia kohteita ovat esimerkiksi Nuottasaari, joka on myöhemmin maatunut tai rakennettu niemeksi. Kärkänmaanlahdessa ovat saaret kasvaneet tai lisäänyneet ja eräs saari on katkennut kahdeksi saareksi. Rydönkärki on kasvanut pituutta. Sekä Saunalahden että Variksenlahden saaret että Verkkosaari ja sen seuralaiset ovat suurempia kuin aiemmin.
Kokui
Nykyään suurin työnantaja on Kokuissa sijaitseva Sretenskin telakka. Taajamassa on kaksi keskikoulua, ammattikoulu, kerhotalo, kirjasto, kotiseutumuseo ja piirisairaala.
Aurinkomatkat
1960-luku
Kun alalle alkoi tulla myös uusia yrittäjiä, vanhat matkanjärjestäjät päättivät tiivistää yhteistyötään. Siksi 29. marraskuuta vuonna 1963 kaupparekisteriin rekisteröitiin virallisesti yhtiö Aurinkomatkat – Suntours Ltd Oy, jonka kolmeksi suurimmaksi osakkaaksi tulivat Area, Suomen Matkatoimisto Oy ja Matkatoimisto Kaleva. Loput osakkeet jakautuivat 13 pienen matkatoimiston kesken.
Ensimmäinen Aurinkomatkojen nimellä julkaistu lomaesite tuli jo kesäksi 1963. Tämän ensimmäisen toimintavuoden aikana Aurinkomatkat toteutti 10 000 matkaa. Kohteita olivat Gotlanti, Bornholm, Rodos, Italia, Mallorca, Ibiza, Bulgaria, kiertomatkat Euroopan eri maissa ja kaupunkilomat (Wien, Hampuri, Rooma, Ateena, Pariisi, Amsterdam, Pohjoismaiden pääkaupungit, Lugano ja Venetsia).
Palkinnot
Aurinkomatkat on saanut useita palkintoja eri lehtien asiakaskyselyissä. Nämä kyselyt eivät ole puolueettomia tutkimuksia vaan antavat suuntaa ihmisten mielipiteistä. Matkaopas-lehden lukijatutkimuksessa Aurinkomatkat on äänestetty Suomen parhaaksi matkanjärjestäjäksi kategorioissa "palvelultaan paras matkanjärjestäjä" sekä "hinta-laatusuhteeltaan paras matkanjärjestäjä" vuosina 2005, 2006, 2007 ja 2008. Vuodesta 2006 lähtien Aurinkomatkat on voittanut myös uuden kategorian "paras kaupunkimatkojen järjestäjä". Aurinkomatkat on valittu myös Reader's Digestin (Suomessa Valitut Palat) European Trusted Brands -tutkimuksessa Suomen parhaaksi kategoriassa "matkatoimistot" monena peräkkäisenä vuotena, viimeksi 2013. Suomessa kyselyyn vastaa vuosittain noin 3 000 Valitut Palat -lehden tilaajaa.
Toimitusjohtajia
Lähde:
Arkangelin alue
Maantiede
Arkangelin aluetta peittävät pääasiassa havumetsät. Mezenin suun ympäristö sekä Jäämerellä olevat saaret ovat pääasiassa tundraa. Alueen suurimmat joet ovat Vienanjoki, Äänisjoki ja Mezen. Alueella on yli 2 500 järveä.
Hallinto
Paikallista hallintoa varten Arkangelin alue on jaettu 19 kunnallispiiriin ja seitsemään erilliseen kaupunkipiirikuntaan. Jälkimmäisiin kuuluu myös Novaja Zemlja. Frans Joosefin maa kuuluu Primorjen piiriin. Oheinen kartta esittää Arkangelin alueen kunnallis- ja kaupunkipiirien hallintokeskusten sijainnin (ilman Franz Josefin maata ja Nenetsiaa).
Historiaa
Asutuksen katsotaan saapuneen Vienanjoen seuduille pari tuhatta vuotta jääkauden vetäydyttyä alueelta eli noin 9 000 vuotta sitten. Vienanmeren rannalta on löydetty 3 000 vuotta vanhoja arkeologisia todisteita esimerkiksi hylkeenpyynnistä. Paikannimistön vanhin, suomalaissaamelainen kerrostuma ja alueen venäjänkielen paikallismurteiden suomalaisperäiset sanat kertovat alueen ensimmäisten tunnettujen asukkaiden olleen suomensukuisia. Vienanjoen suomensukuisista kansoja nimitettiin venäläisissä kronikoissa tšuudeiksi, viikinkisaagoissa bjarmeiksi.
Tapani Kiminkinen
Tammikuussa 2009 Yle TV1 alkoi esittää tv-sarjaa Tohtori Kiminkinen, jossa seurataan Kiminkisen työtä terveysasemalla. Hänellä on myös oma radio-ohjelma Radio Keski-Suomessa. Hän kirjoittaa myös kolumneja Kotilääkäri-lehteen.
HMAS Waterhen
Palvelus Australian laivastossa
Waterhen lähti 17. lokakuuta osaston mukana Chathamista Australiaan. Osasto läpäisi Suezin kanavan saapuen Singaporeen 28. marraskuuta, Darwiniin 7. joulukuuta ja lopulta Sydneyyn 21. joulukuuta. Alus palveli Australian asemalla, kunnes se poistettiin palveluksesta 9. lokakuuta 1934 ja sijoitettiin reserviin.
Etelänsirkkahaukka
Pesintä
Etelänsirkkahaukan pesä on pienehkö, oksista rakennettu kuppi korkean ja paljaan puun latvassa. Pesä on vuorattu lehdillä. Samaa pesää voidaan käyttää useana vuonna. Pesintä alkaa maaliskuussa. Naaras munii useimmiten yhden, joskus kaksi sinertävänvalkoista munaa, joissa on usein rusehtavia läikkiä. Munien keskimääräinen koko on 41×35 millimetriä. Kummatkin vanhemmat osallistuvat poikasten hoitoon. Kuoriutuneet poikaset ovat kokonaan valkoisia, lukuun ottamatta mustia silmiä. Poikaset ovat untuvikkoja yli kuukauden ikäisiksi asti. Vain noin kolmannes selviää aikuiseksi asti. Laji on todennäköisesti yksiavioinen.
HMS Ardent (F184)
HMS Ardent (viirinumero F184) oli Britannian kuninkaallisen laivaston tyypin 21 fregatti Falklandin sodassa.
Djan eläintensuojelualue
Puiston alueella asuu pygmejä, joilla on oikeus metsästää omiin tarpeisiinsa. Maanviljely ja kaupallinen metsästys on kielletty.
Werner Hacklin
Laivanvarustajana
1930-luvulla Hacklin osti Pohjanmeren rannikkovaltioista vanhoja höyryrahtilaivoja joita sai silloin ostaa edullisesti. Nämä laivat nimettiin Suomessa Hacklinin perheenjäsenten mukaan ja nimen perään lisättiin h-kirjain esim. Otto H, Betty H ja Verna H. Laivoja oli kaikkiaan 13 ja viimeinen niistä Verna H myytiin romutettavaksi 1959. Laivat veivät Suomesta puutavaraa, selluloosaa ja paperia sekä toivat maahan etenkin kivihiililasteja.
Konginkangas
Liikenne
Konginkankaan halki etelästä pohjoiseen kulkee valtatie 4 Jyväskylästä Ouluun. Tie kulki alun perin Konginkankaan kirkonkylän kautta, mutta uudelleen rakennettuna se ohittaa kirkonkylän sen länsipuolelta. Konginkankaan kirkonkylästä on matkaa Äänekosken keskustaan noin 20 kilometriä, Jyväskylään noin 60 kilometriä ja Ouluun noin 280 kilometriä. Jyväskylän lentoasemalle Tikkakoskelle kertyy vajaat 40 kilometriä.
Kylät ja osa-alueet
Konginkangas kuuluu Äänekosken kaupungin tilastollisessa osa-aluejaossa Konginkangas-nimiseen suuralueeseen, jossa vuonna 2013 oli 1 428 asukasta. Suuralue jakautuu kahteen tilastoalueeseen, jotka ovat Konginkankaan kirkonkylä ja Konginkankaan haja-asutusalue. Kirkonkylän tilastoalueeseen kuuluu vain samanniminen pienalue Konginkankaan kirkonkylä, jossa oli 514 asukasta. Haja-asutusalueesta muodostuva tilastoalue jakautuu neljään pienalueeseen:
Pontius Pilatus
Juudea oli joutunut Rooman vallan alle vuonna 6 jaa. sen jälkeen kun Herodeksen poika Arkhelaos syrjäytettiin. Augustuksen ja hänen seuraajiensa valitsemat maaherrat olivat joko ritarisäätyyn kuuluvia tai heitäkin alempiarvoisia. Juudea oli liian pieni provinssi senaattorin hallittavaksi. Pilatuksen aikana maaherran titteli oli prefekti, mikä viittaa siihen, että hänellä oli myös sotilaallista valtaa, vaikka provinssissa ei ollutkaan legioonaa. Myöhemmällä ajalla maaherran titteli muutettiin prokuraattoriksi, mutta tehtävät pysyivät samana. Maaherra vastasi suoraan keisarille.
Arthur B. McDonald
Akateeminen ura
McDonald toimi tutkimus­virkailijana Chalk River Nuclear Laboratoriesissa Ottawan luoteis­puolella vuosina 1970–1982. Vuosina 1982–1989 hän toimi professorina Princetonin yliopistossa, josta hän sen jälkeen siirtyi Queen's Universityyn. Nykyisin hän toimii tutkimuksen johtajana Queen's Universityssä.
Tutkimukset
Elokuussa 2001 Sudburyn neutriino-observatoriossa (SNO) muodostettu työryhmä asensi Arthur B. McDonaldin johdolla havainto­laitteet 2 100 metrin syvyyteen erääseen kaivokseen lähelle Sudburyä. Näiden laitteiden avulla oli määrä voida selvittää suoranaisten havaintojen avulla, voivatko auringosta tulleet neutriinot muuttua myonin tai taun neutriinoiksi. SNO julkaisi raporttinsa ''Physical Review Letters'issä 13. elokuuta 2001, ja sitä on yleisesti pidetty erittäin tärkeänä tuloksena. McDonald ja Yoji Totsuka saivat vuonna 2007 fysiikan Benjamin Franklin -mitalin ”sen osoittamisesta, että kolme neutriinoiksi kutsuttua alkeishiukkastyyppiä muuttuvat toisikseen kulkiessaan tarpeeksi pitkän matkan.”
Pilasoitto
Pilasoitto eli pilapuhelu on puhelimella johonkin tiettyyn tai satunnaiseen puhelinnumeroon tehtävä soitto, jossa soittaja pilailee soiton vastaanottajan kustannuksella. Radiokanavien julkiset pilasoitot pyritään usein tekemään niin, että soiton paljastuttua pilaksi myös soiton kohde kokee sen hauskaksi. Pilasoitto voi olla myös nimettömänä harjoitettua häirintää, joka voi täyttää rikoksen tunnusmerkistön (kotirauhan rikkominen). Joissakin tapauksissa pilasoiton tekijä voi joutua korvausvastuuseen, jos hän esimerkiksi on soittanut hätänumeroon, ja tehnyt perättömän ilmoituksen.
Pikkutakki
Historiaa
Keskenään eri kankaasta valmistettuja takkeja ja housuja käyttivät miehet länsimaissa jo ennen kuin 1800-luvulla kehittyi samasta kankaasta valmistettu asukokonaisuus, miesten puku. Kirkkaista kankaista valmistettu bleiseri eli klubitakki ilmaantui 1800-luvun alussa urheilu- ja vapaa-ajan käyttöön. Vuosisadan puolivälissä syntyi tummansininen laivastobleiseri metallisine nappeineen, sitten tupakkatakki sekä vyöllä tai tampilla varustettu Norfolk-metsästystakki. 1920-luvulla irtotakkiin pohjautuva yhdistelmäasu yleistyi, esikuvana Windsorin herttua Edvard VIII. Nykyaikaan tultaessa pikkutakin kangasvalikoima on eriytynyt pukukankaita monipuolisemmaksi niin, että erilaisten kuosien avulla voidaan luoda varsin arvokas tai sitten hyvinkin rento vaikutelma. Irtotakki voidaan yhdistää suorien housujen sijasta myös esimerkiksi chino-housuihin ja farkkuihin.
Drew Miller
Junioriura
Kauden jälkeen Miller varattiin silloiseen Mighty Ducks of Anaheimiin kuudennella kierroksella 186. pelaajana NHL:n vuoden 2003 varaustilaisuudessa.
Ammattilaisura
29. kesäkuuta 2013 Miller ja Red Wings sopivat kolmen vuoden jatkosta joukkueessa. Sopimus toi Millerille kaikilta kausilta yhteensä 4,05 miljoonaa dollaria.
Papillon
Papillon voi tarkoittaa ainakin seuraavia:
Madame de Staël
Elämä
Anne-Louise-Germaine Necker syntyi Pariisissa. Hänen isänsä oli geneveläinen pankkiiri Jacques Necker, josta myöhemmin tuli kuningas Ludvig XVI:n valtiovarainministeri. Hänen äitinsä Suzanne Necker (o.s. Curchod) piti Pariisissa tunnettua kirjallista ja poliittista salonkia. Tuleva Madame de Staël oli jo lapsena nokkela ja terävä keskustelija. Vuonna 1786 hän avioitui ruotsalaisen paroni Erik de Staël-Holsteinin kanssa. Heille syntyi kolme lasta. Avioliitto päättyi eroon 1797. Madame de Staël asui Napoleonin aikana karkotettuna Saksassa ja sai siellä vaikutteita Goethelta ja Schilleriltä.
Tuotanto
Madame de Staël toi ranskalaiseen kirjallisuuteen uusia virtauksia julkaisemillaan tutkielmilla, joissa usein käsiteltiin rinnastuksia: menneisyyttä ja nykyisyyttä, eteläisiä ja pohjoisia Euroopan maita sekä yksinvaltaista ja kansanvaltaista johtamista. Hän kirjoitti myös romaaneja, muun muassa omaelämäkerrallisen teoksen Corinne. Siitä on suomennettu lyhyt katkelma antologiaan Ranskan kirjallisuuden kultainen kirja (1934).
Nias
Nias on saari Indonesiassa noin 120 km Sumatran länsipuolella. Vuonna 2014 Niasin väkiluku oli 788 132 ja pinta-ala 5 125 km².
Unilääkkeet
pienoiskuva|Stilnoct-unilääketabletteja Unilääkkeet eli hypnootit ovat yksi maailman käytetyimmistä lääkeryhmistä. Suomessa käytetään unilääkkeitä enemmän kuin muualla Euroopassa. Bentsodiatsepiinia tai niiden kaltaiset unilääkkeet eivät kuitenkaan tarjoa pysyvää ratkaisua unettomuuden hoitoon. Parempia pitkäaikaistuloksia saadaan lääkkettömiä menetelmiä käyttämällä. Unilääkkeet menettävät yleensä tehonsa elimistön tottumisen seurauksena. Unilääkkeiden teho alkaa heiketä usein jo yli kahden viikon käytön aikana. Yli 60-vuotiaiden unettomuutta ei suositella hoidettavaksi lääkeaineilla. Iäkkäillä ihmisillä esimerkiksi perinteisten bentsodiatspiinien käytöstä on enemmän haittaa kuin hyötyä. On myös tutkimuksia, joiden mukaan unilääkkeiden pitkäaikainen käyttö voisi lisätä riskiä sairastua muistisairauksiin kuten Alzheimerin tautiin. Asiasta tarvitaan kuitenkin vielä lisätutkimuksia.
Vilukot
Carl von Linnén antama nimi Parnassia periytyy antiikin Kreikasta ja viittaa Parnassós-vuorella kasvavaan kasviin.
Pijin
Vokaalit
Lähde:
Intiantrogoni
Intiantrogoni (Harpactes fasciatus) on trogonien heimoon kuuluva eteläaasialainen lintu. Sen esiintymisalue käsittää Intian rannikon Länsi-Ghattien, paikoin myös Itä-Ghattien alueen (alalaji malabaricus), sekä Sri Lankan (nimialalaji fasciatus). Lajista tunnetaan nämä kaksi alalajia. Thomas Pennant kuvaili lajin holotyypin Sri Lankasta vuonna 1769.
Sibolga
Vuoden 2010 laskennassa kaupungin väkiluku oli noin 84 500.
Maurice Pialat
Tyyli
Pialat'n aiheet olivat usein hyvin inhimillisiä, ja hänen elokuvansa käsittelivät usein ihmisen kasvun tai sopeutumisen vaikeutta. Vaikka Pialat'n elokuvat olivatkin usein pinnaltaan kovia, niin ne olivat myös hyvin myötätuntoisia, mikä jatkoi ranskalaiskollega Jean Renoirin perinnettä. Pialat mainitsikin usein olevansa ”velkaa” Renoirille.
Jason Queally
Queally saavutti Kansainyhteisön kisoissa viisi hopeamitalia: kilometrin aika-ajossa 1998, 2002 ja 2006, joukkuesprintissä 2002 ja 2006.
Hämähäkki (täsmennyssivu)
Hämähäkki tai hämähäkit voi viitata seuraaviin asioihin:
Rūdolfs Bangerskis
Rūdolfs Bangerskis (21. heinäkuuta 1878 – 25. huhtikuuta 1958) oli latvialainen kenraali ja poliitikko. Bangerskis otti osaa muun muassa Venäjän sisällissotaan ja toiseen maailmansotaan latvialaisten SS-joukkojen komentajana. Sodan päättyessä hän jäi brittien sotavangiksi ja vapauduttuaan vuonna 1946 hän asettui loppuelämäkseen Saksan Oldenburgiin.
U Can’t Touch This
Single nousi Suomen virallisen listan sijalle 2.
Elin Munsterhjelm
Teoksia
Nimellä Elin Munsterhjelm: Nimellä Elin Munsterhjelm-Holmberg Nimellä Elin Munsterhjelm-Harva:
Apollonios Pergalainen
Apollonios Pergalainen (, ; 200-luku eaa.) oli antiikin kreikkalainen matemaatikko ja tähtitieteilijä. Antiikin aikana häntä kunnioitettiin nimityksellä Suuri Geometrikko. Apollonioksen nimi esiintyy usein latinalaistetussa muodossa Apollonius, hänen kotipaikkansa nimi myös muodossa Perge.
Apollonioksen mukaan on nimetty myös kolmiota koskeva Apolloniuksen lause.
Ulkosaaret
Tavallisille kaupunkilaisille alueen kohteista lienee ulkoilukäytössä oleva Pihlajasaaret tutuin. Pääosaa suurista ulkosaarista hallitsee kuitenkin puolustusvoimat: Melkki, Katajaluoto, Kuivasaari ja Isosaari. Vuonna 2012 rakennuskieltoon asetettu Rysäkari kuuluu myös Ulkosaariin eli Helsingin 53. kaupunginosaan. Lisäksi alueella sijaitsee monia pienempiä saaria, joista monelle veneilijät voivat rantautua. Usealla Helsingin ulkosaarista saa myös yöpyä teltassa tai rantaan kiinnitetyssä veneessä. Kaikille ulkosaarille ei kuitenkaan saa mennä vapaasti. Veneilijöiden tulee hyvän merimiestaidon ohella perehtyä saariston suoja- ja rauhoitusalueisiin.
Alueen asukasluku 3 henkeä (1.1.2015) perustuu Isosaaren ja Kuivasaaren pysyviin asukkaisiin; lisäksi useille saarille on sijoitettu varusmiehiä. Ulkosaarten maapinta-ala on 2,36 km².
Tärähtäneet ämmät
Tärähtäneet ämmät (engl. Nutty Tarts) on suomalainen Helsingissä toimiva taiteilijakaksikko, jonka muodostavat Katriina Haikala (s. 1977) ja Vilma Metteri (s. 1977).
Paholaisen auringon alla
Paholaisen auringon alla (Sous le soleil de Satan) on Maurice Pialat'n ohjaama ranskalainen elokuva vuodelta 1987. Se perustuu Georges Bernanosin samannimiseen romaaniin. Sen pääosissa ovat Gérard Depardieu ja Sandrine Bonnaire. Elokuva kertoo nuoresta papista isä Donissanista, joka on uskonkriisissä, mutta yrittää pelastaa 16-vuotiaan teinitytön Mouchetten, joka on raskaana tappamalleen poliitikolle.
Elokuva on saanut ristiriitaisen vastaanoton. Toiset pitävät sitä mestariteoksena, joka käsittelee monia uskonnollisia aiheita. Toiset puolestaan pitävät elokuvaa tunteettomana ja teennäisenä. Paholaisen auringon alla palkittiin vuonna 1987 Cannesin elokuvajuhlien pääpalkinnolla Kultaisella palmulla. Valinta oli ristiriitainen, ja osa yleisöstä osoitti valinnalle ääneekkäästi mieltään.
Veli Saarinen
Saarinen oli kotoisin Virolahden Martinsaaresta, joka jäi toisen maailmansodan jälkeisten alueluovutusten jälkeen Venäjän puolelle. Kilpauransa jälkeen Saarinen toimi ensin Saksan joukkueen päävalmentajana ja sitten Suomen hiihdon päävalmentajana 1937–1968 ja Hiihtoliiton toimitusjohtajana 1947–1968.
Koreli oja
Joen kulku
Oja saa alkunsa Rõugen kunnassa Vodin kylässä mäkisen maaston välisestä pohjukasta. Se kulkee aluksi suoraksi kaivettuna ojana Vodin ja Soodin kylissä. Alkukohdan ympäristössä on runsaasti luonnollisia järviä ja tekolampia. Niistä osa yhtyy heti ojan yläjuoksulle Soodi järven kautta. Ojalla on heti varsin kalteva uoma ja jo kahden kilometrin päässä se on pudonnut 30 metriä ja samalla ylittänyt Võrun kunnanrajan. Täällä siihen yhtyy vasemmalta puolelta pienen Üvvärjärven laskuoja. Ojan pääsuunta on kohti pohjoista, mutta alussa oja virtaa luoteeseen. Se kääntyy pohjoiseen Kasaritsan kylässä sijaitsevan mutkan jälkeen. Täällä ojan korkeus on 155 metriä mpy., joten se on pudonnut täällä 60 metriä. Koreli ojaa kutsutaan kylän kohdalla Vaestõlastõ ojaksi. Seuraavassa Puigan kylässä oja virtaa Puiga järven läpi ja sitten pienen patolammen läpi. Oja suuntaa hetkeksi kohti koillisessa sijaitsevaa Kosen taajamaa kohti ja siellä se laskee Verijärveen. Ennen Verijärveä ojaan yhtyy Valgjärven laskuoja. Samasta Verijärven lahdesta Koreli oja jatkaa eteenpäin ja se kiertää ensin Kosen taajaman kautta, alittaa sitten Vatseliinasta tulevan maantien, ja ylittää sen jälkeen Võrun vastaisen kaupunkirajan. Ojaan yhtyy vasemmalta Pappjärven laskuoja. Kun oja alittaa Valga–Petseri-rautatien ja siihen yhtyy oikealta tuleva Koreli kraavi. Oja kääntyy luoteeseen päin ja koko loppumatkan on sen tehtävänä toimia kaupunkiojana, johon johdetaan monia taajama-alueen ojia. Niistä pisin on Poti oja, joka seuraa kaupungin reuna-alueita ja joka virtaa monen lammen läpi ennen yhtymistään Koreli ojaan taajama-alueen reunalla. Heti yhtymäkohdan jälkeen Koreli yhtyy Vanajõgeen.
Seongnam
Seongnamin pinta-ala on 141,7 km2, ja vuonna 2020 asukasluku oli noin 922 000. Kaupungin tiheimmin asuttu alue on Bundangin kaupunginosa, jossa sijaitsee valtava määrä asuinkäyttöön tarkoitettuja pilvenpiirtäjäkomplekseja. Bundangin seutu toimii Seongnamin sydämenä ja palvelee koko kaupunkia Souliin saakka ulottuvan metrolinjansa ansiosta.
Ilmestyskirjaluola
thumb|left|240px|Ilmestyskirjaluola. Johanneksen uskotaan olleen Pátmoksella noin vuosina 95–96. Pyhiinvaelluspaikka ja luostari on myöhemmin rakennettu perimätiedon mukaiselle Johanneksen asuinluolan paikalle. Ilmestyskirjaluola sijaitsee Skálan ja Chóran kylien puolessavälissä ylös Chóraan johtavan tien varressa. Matkaa Skálaan on noin 1,5 kilometriä ja Chóraan noin 1,6 kilometriä. Ylhäällä Chórassa on Pátmoksen tunnettu ja suurempi Johannes Teologin luostari, jota ei tule sekoittaa Johanneksen ilmestysten paikkaan. Kun Johannes Teologin luostaria alun perin suunniteltiin vuonna 1088, sitä oltiin rakentamassa Ilmestyskirjaluolan paikalle. Luostarin rakennuttaja Johannes Khristodoulos kuitenkin päätti rakentaa saaren pääluostarin suojaisempaan paikkaan ylös. Samassa yhteydessä luola suljettiin osaksi pienemmän luostarin kappelia.
Ydinreaktori
Ydinvoimareaktori
Ydinvoimalaitoksissa reaktorin tehtävänä on tuottaa lämpöä ydinpolttoaineesta. Tämä tapahtuu ylläpitämällä, säätämällä ja valvomalla reaktorissa tapahtuvaa ketjureaktiota, jossa polttoaineen (tavallisesti uraanin tai plutoniumin, mutta myös torium on mahdollinen) atomien fissio tuottaa lämpöä.
Agía Eiríni (Kéa)
Temppelistä on löydetty muun muassa noin kahdenkymmenen naispuolisen terrakottapatsaan (korai) jäänteitä sekä taidokkaita keramiikka- ja käsityöesineitä. Patsaiden on arveltu esittävän joko jumalattaria tai (tanssivia) papittaria. Löydökset ovat Ioulídan arkeologisessa museossa.
Ydinreaktori
Reaktorin säätö
Kevytvesireaktorin käynnissä pysyminen vaatii kolmea asiaa:
Kevytvesihidasteisen reaktorin - kevytvesireaktorin - luonteeseen kuuluu, että se on luonnostaan vakaa. Mahdollisessa toimintahäiriössä ketjureaktion kiihtyminen nostaa jäähdytys- ja hidastinaineena toimivan veden lämpötilaa ja pienentää täten veden tiheyttä. Veden tiheyden pieneneminen puolestaan vähentää veden kykyä hidastaa neutronien nopeutta ketjureaktion syntymiseen vaadittavaan nopeuteen. Kevytvesihidasteisessa reaktorissa on tehon negatiivinen takaisinkytkentä; tehon epätarkoituksenmukainen nousu laskee reaktorin tehoa.
Grafiittihidasteiset reaktorit
Lähinnä Britanniassa käytetään kaasujäähdytteisiä, grafiittihidasteisia reaktoreita (GCR).
Kehittyneet reaktorit
Nopeassa reaktorissa ei käytetä hidastinainetta. Fuusioreaktorin toiminta perustuu fission - atomiytimien pilkkomisen -sijasta fuusioon - atomiytimien yhdistämiseen.
Ydinreaktorisukupolvet
Ydinreaktorisukupolvi-jaottelua käytetään ydinvoimalaitoksien luokitteluun.
Benjamin Bassin
Vuodet 1980–1983 Bassin työskenteli toimistopäällikkönä ulkoministeriön kauppapoliittisella osastolla. Vuonna 1983 hän siirtyi Suomen suurlähetystöön Tokioon, Japaniin, mistä alkoi hänen diplomaatinuransa ”aasialainen vaihe”. Vuonna 1986 Bassin nimitettiin Suomen ensimmäiseksi suurlähettilääksi Thaimaahan. Vuodet 1990–1993 hän oli Helsingissä UM:n kehitysyhteistyön osastopäällikkönä. Vuonna 1993 Bassin pääsi neuvottelevaksi virkamieheksi ulkoministeriön poliittiselle osastolle, missä hän työskenteli kunnes hänet vuonna 1995 nimitettiin Intian-suurlähettilääksi New Delhiin. Vuosina 2001–2005 Bassin oli Suomen suurlähettiläänä Pekingissä, Kiinassa.
Strasserismi
Strasserismi on kansallissosialismissa ja uusnatsismissa suuntaus, joka yhdistää radikaalin kapitalismivastaisuuden ja kansallisuusaatteen. Aate on saanut nimensä Saksan kansallissosialistisessa työväenpuolueessa vaikuttaneista Gregor ja Otto Strasserista. Hitlerin oikeistolaista talouspolitiikkaa vastustanut Otto Strasser erotettiin kansallissosialistisesta puolueesta 1930, ja hän perusti mustan rintaman, virallisesti Kampfgemeinschaft Revolutionärer Nationalsozialisten, koska katsoi, että natsipuolueen alkuperäinen kapitalismin vastainen luonne oli tullut petetyksi. Toinen veljeksistä, myös natsipuolueen vasemmistolaiseen siipeen kuulunut Gregor Strasser, surmattiin puolueen puhdistuksessa pitkien puukkojen yönä.
Lasse Naukkarinen
Naukkarinen oli taiteilijaprofessorina vuosina 1991–1995.
Ragnar Numelin
Numelinin vanhemmat olivat senaattori Gustaf Julius Ferdinand Nummelin ja Anna Emelie Sourander. Hän pääsi ylioppilaaksi 1911 ja valmistui filosofian kandidaatiksi 1913 ja tohtoriksi 1918.
Cesare Romiti
Kuolema
Romiti kuoli kotonaan Milanossa 18. elokuuta 2020. Hän oli kuollessaan 97 vuoden ikäinen.
MUD
Ensimmäinen MUD ilmestyi vuonna 1979. Suurimman suosionsa MUDit saavuttivat 1990-luvun alkupuolella Internetin ja yleiseen levitykseen julkaistujen MUD-pohjien/-ohjelmistojen yleistymisen myötä. Nykyään roolipelaaminen verkossa on siirtynyt graafisemman MMORPG:n suuntaan. MUDeista poiketen nämä ovat useimmiten kaupallista liiketoimintaa.
Neulaparsa
Neulaparsaa tavataan Välimeren ympäristössä.
Lars Olsen
Lars Olsen (s. 2. helmikuuta 1961) on tanskalainen jalkapallovalmentaja ja entinen toppari.
Väljäpillikääpä
Väljäpillikääpä (Antrodia heteromorpha) on Suomessa pohjoisinta Lappia lukuun ottamatta niukasti esiintyvä kääpälaji. Sitä tavataan tuoreista ja lehtomaisista kangasmetsistä, myös talouskäytössä olevista. Isäntäpuuna on yleensä kuusi, joskus mänty, koivu tai haapa.
Ma Thanegi
thumb|right|150px|Ma Thanegi
Thanegi on nimennyt suosikkikirjailijoikseen Ludu Daw Amarin, Journal Kyaw Ma Ma Layn, Hilary Mantelin ja Wesley Stacen. Hän käänsi Ma Ma Laylta englanniksi teoksen A Man Like Him. Hän on tehnyt toimitustyötä Myanmar Timesissa ja matkalehti Enchanting Myanmarissa. Hän osaa englannin lisäksi myös ranskaa ja saksaa.
Michael Mancienne
Mancienne nousi Chelsean ykkösjoukkueeseen kesällä 2006, ja oli alkukauden liigaotteluissa mukana kokoonpanossa, joskaan ei päässyt kentälle. Hän on kuitenkin vakiomiehistöä seuran reservijoukkueessa.
Jari Isometsä
Jari Olavi Isometsä (s. 11. syyskuuta 1968 Alatornio) on entinen suomalainen maastohiihtäjä ja moninkertainen arvokisamitalisti.
Gloucesterin tuomiokirkko
Keskiaika
Vuonna 1216 Henry III, joka nousi valtaistuimelle yhdeksänvuotiaana ja kruunattiin tässä kirkossa. Suurimmat rakennustyöt tehtiin 1300-luvulla Kirkon tärkeimpiä merkkikohtia oli vuosi 1327, jolloin haudattiin Berkeleyn linnassa kuollut kuningas Edward II. Kuninkaalle rakennettiin pyhäkkö ja muistomerkki. 1500-luvulla rakennustyöt jatkuivat länsipään kunnostamisella ja nykyisen kellotornin rakentamisella.
Rommel (D187)
Valmistus
Aluksen kattila muutettiin 1970-luvun lopulla käyttämään kevyttä polttoöljyä ja 1980-luvun alussa asejärjestelmät uusittiin. Alus palasi palvelukseen modernisoinnin päätyttyä 26. heinäkuuta 1985.
HMAS Darwin
Valmistus
Alus tilattiin Todd Pacific Shipyardsilta Seattlesta Washingtonista ja sen köli laskettiin 3. heinäkuuta 1981. Alus laskettiin vesille 26. maaliskuuta 1982 ja se valmistui 21. heinäkuuta 1984.
Li Qingzhao
Li Qingzhao (, pinyin Lǐ Qīngzhào, 1083 – vuoteen 1149 mennessä) oli pohjoisen Song-dynastian aikainen kiinalainen runoilija. Litä pidetään kiinan merkittävimpänä naisrunoilijana ja noin sataa hänen nykypäivään säilynyttä runoaan luetaan edelleen laajalti.
Groove FM
Groove FM (vuosina 2019-2020 Groove FM Business) on suomalainen rytmimusiikkiin erikoistunut kaupallinen radiokanava, jonka omistaa Nelonen Media. Kanava soittaa soulia, funkia, bluesia ja jazzia, ja sillä on 82 000 viikoittaista kuulijaa. Kuulijoista noin puolet on 25–54-vuotiaita.
Groove FM:n taajuuksilla aloitti 6. marraskuuta 2013 uusi, erityisesti sosiaalisen median aktiivikäyttäjille suunnattu radiokanava Loop, jolloin Groove FM siirtyi Helsingissä väliaikaiselle taajuudelle 92,2 MHz. 10. tammikuuta 2014 Groove FM otti käyttöönsä Radio Helsingin vanhat taajuudet, jotka olivat Helsingissä 88,6 MHz ja kaupungin pohjoispuolella 89,4 MHz. Groove FM:n taajuudet siirtyivät 10. toukokuuta 2016 uudelle Helmiradiolle, jolloin Groove FM muuttui pelkäksi nettiradioksi.
Vuoden 2019 elokuussa Sanoma Media Finland ilmoitti ostavansa Businessradio Finland Oy:n. Kaupassa Business FM:n taajuudet siirtyivät osaksi Nelonen Mediaa, ja Groove FM aloitti 2. syyskuuta 2019 lakkautetun Business FM:n taajuuksilla nimellä Groove FM Business. Vuoden 2020 alussa nimi palautettiin Groove FM:ksi, ja kanava alkoi kuulumaan FM-taajuuksilla myös Vaasassa Helsingin ja Tampereen lisäksi. Tämän lisäksi kanavaa voi kuunnella nettiradiona Supla-palvelussa.
Groove FM siirtyi Helmiradion FM-taajuuksille maaliskuun lopussa 2023.
Kalynivkan piiri
Kalynivkan piiri on yksi Ukrainan Vinnytsjan alueen hallinnollisista piireistä. Se sijaitsee boin 180 kilometriä Kiovasta länsilounaaseen Piirin hallintokeskus on Kalynivkan kaupunki. Piirin väkiluvuksi arvioitiin 57 934 ihmistä (1.1.2017).
A. C. Bhaktivedanta Swami
Bhaktivedanta sai oppilailtaan lisänimen Prabhupāda, ”hän joka on herran asemassa”. Hänet tunnetaankin siksi usein nimellä Šrīla Prabhupāda, jossa Šrīla on yleinen kunnioittava etuliite hinduopettajille.
Victor Sganzin
Sganzin nimesi linnuista madagaskarinkehrääjän (Caprimulgus madagascariensis) vuonna 1840.
Jorma Lyytinen
Elämä ja ura
Osallistuttuaan iskelmälaulukilpailuun ja saatuaan levytyssopimuksen Jorma Lyytinen muutti Helsinkiin vuonna 1956. Lyytisen ensilevytys oli käännöskappale Anastasia vuonna 1957. Hänen läpimurtonsa tapahtui samana vuonna Saukin suomeksi sanoittamalla italialaisperäisellä tangolla Hiekkaa. Vuoden 1957 levysatoa olivat vielä Toivo Kärjen ja Reino Helismaan tangot Kuutamotango ja Tulivuori, jotka niin ikään nousivat levylistoille. Vuoden 1959 kohtalaisen suuri hitti oli beguine Rakkauden satu, jonka sanoitti suomeksi Sauvo Puhtila melko harvoin käyttämällään salanimellä Merja. Lyytisen erikoisalaa olivat tangot, mutta pari svengaavaa Kärjen-Helismaan foxtrotiakin syntyi vuonna 1960: Vanha omenapuu ja Orvokinsiniset silmät.
Lyytinen oli solistina Matti Viljasen ja Ronnie Kranckin yhtyeissä, kunnes perusti 1960-luvun alussa oman yhtyeen, jonka yhtenä jäsenenä oli Martti Metsäketo. 1960-luvun alun humppakuumeen aikana Lyytinen levytti muiden muassa vanhat foxtrotit Alaska ja Silmät tummat kuin yö. Lyytisen yhtye kutsuttiin esiintymään myös ulkomaille. Se esiintyi kuusi viikkoa yhdessä Länsi-Saksan suosituimmista tanssiravintoloista, mikä oli suomalaisyhtyeelle tuohon aikaan varsin harvinaista.
Unkarin pengő
Historia
Ensimmäisen maailmansodan jälkeen Itävalta-Unkarin kruunu kärsi voimakkaasta inflaatiosta. Unkarin sisällä otettiin käyttöön uusi rahayksikkö, 12 500 kruunun arvossa oleva pengő. 3 800 pengőn määriteltiin vastaavan kilogramman verran kultaa. Toisin kuten kruunun kanssa, kultaista pengőtä ei koskaan valmistettu.
Ryan Bertrand
Seurajoukkueura
Bertrand pelasi juniorina Gillinghamissa, josta siirtyi Chelsean alle 18-vuotiaiden joukkueeseen 2005, ja edelleen edustusjoukkueeseen 2006. Hän oli lainalla Bournemouthissa kaudella 2006–2007 ja Oldhamissa syyskauden 2007. Tammikuussa 2008 Bertrand siirtyi lainasopimuksella Norwichiin kauden 2007–2008 loppuun saakka. Hän liittyi Norwichiin uudella lainasopimuksella kauden 2008–2009 loppuun saakka. Kauden 2009–2010 hän pelasi lainasopimuksella Readingissa. Kauden 2010–2011 alussa hänet lainattiin Nottingham Forestiin vuoden loppuun kestäneellä sopimuksella.
Nihonga
Nihonga on japanilainen maalaustyyli. Nihonga-tyylin maalaukset seuraavat tuhat vuotta vanhoja perinteitä.
Seurakuntaneuvos
Seurakuntaneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Klitška
Klitška on kaupunkimainen taajama Taka-Baikalian aluepiirin Priargunskin piirissä Venäjällä. Se sijaitsee Klitškan harjanteen rinteillä 124 kilometriä Priargunskista länteen. Sen kautta kulkee Karymskojen ja Zabaikalskin väliseltä rautatieltä Priargunskiin haarautuva sivurata. Asukkaita on 2 200 henkeä (vuonna 2009).
Kiertotie
Elokuva kuuluu lajityyppinsä klassikoihin ja se on Time-lehden sadan parhaan elokuvan listalla.
Savanniparatiisikaija
Savanniparatiisikaija (Psephotus haematonotus) on kaakkoisaustralialainen värikäs kaijalaji.
Lisääntyminen
Savanniparatiisikaijan pesä on tavallisesti veden äärellä kasvavan eukalyptuksen kolossa, joskus myös rakennelmissa. Naaras munii neljästä seitsemään, tavallisesti viisi munaa, joita se hautoo noin kolme viikkoa. Koiras käy ruokkimassa hautovaa naarasta lähes joka tunti. Poikaset jättävät pesän kuukauden ikäisinä ja saavat aikuispuvun sulkasadossa, joka tapahtuu noin kolme kuukautta pesästälähdön jälkeen.
Onni W. Arima
Onni Wilhelm Arima (sukunimi aik. Brummer; 8. syyskuuta 1865 Joutsa – 28. lokakuuta 1910 Helsinki) oli suomalainen toimittaja ja kirjailija.
Veuve Clicquot
thumb|left|250px|[[Léon Cogniet: Madame Clicquot'n muotokuva.]] Perustajan poika François Clicquot avioitui vuonna 1798 Nicole-Barbe Ponsardinin kanssa, josta tuli yrityksen johtaja miehensä kuoltua vuonna 1805. Sitä ennen yritys oli harjoittanut myös pankkitoimintaa ja villakauppaa, mutta rouva Clicquot keskitti yrityksen pelkästään samppanjan tuottamiseen.
Aavasaksan näkötorni
Historia
Aavasaksa on tunnettu näköalapaikkana jo vuosisatojen ajan. Varsinainen turismi alkoi 1800-luvun puolivälin jälkeen ja vuonna 1877 alueelle perustettiin Aavasaksan kruununpuisto. Aavasaksan laella oli matala puinen näkötorni jo ainakin 1900-luvun alussa. Nykyinen modernismia edustava näkötorni valmistui vuonna 1969. Tornionlaakson matkailijayhdistyken rakennuttama torni valmistettiin Ylitorniolla toimineen tiilitehtaan viimeisistä tiilistä. Sen huippu katettiin lasikatolla vuonna 2004.
Näkötornin seinässä on Struven ketjun muistolaatta. Yksi Struuven kolmiomittausketjun piste oli Aavasaksan huipulla, mutta vuonna 1845 kallioon kaiverrettu merkki jäi myöhemmin näkotornin lattian alle.
Sosiaalineuvos
Sosiaalineuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Puffy
Aiheesta muualla
OpenBSD
Davo
Ura
Davo on vieraillut muun muassa Asan, Stig Doggin, Nueran, Petri Nygårdin, Kaucaan ja Tommi H:n levyillä. Hän on tehnyt myös taustoja esimerkiksi Asan Leijonaa metsästän- ja Terveisiä kaaoksesta -albumeille. Davo on toiminut myös Redraman keikka-DJ:nä. Uusin Davon julkaisu on useita suomiräpin legendoja sisältävältä julkaisulta Monelt ne tulee II, jossa häneltä kuullaan kappale ”Jatkuu jatkuu”.
Josef Wenzl
Wenzl saavutti yllättäen ensimmäisen maailmancupin voittonsa kauden 2007–2008 avausosakilpailussa Düsseldorfissa 27. lokakuuta vapaalla tyylillä. Samana talvena hän ylsi myös viidenneksi Canmoressa 26. tammikuuta niin ikään vapaalla tyylillä hiihdetyssä kilpailussa. Sprintticupissa hän oli lopulta kuudestoista. Kaudella 2008–2009 hän sijoittui viidenneksi Düsseldorfissa ja kolmanneksi Vancouverissa. Kaudella 2011–2012 hän oli toinen Milanon vapaan hiihtotavan sprintissä. Kaudella 2013–2014 hän sijoittui vapaan hiihtotavan sprinteissä toiseksi Szklarska Porębassa ja kolmanneksi Toblachissa. Sprintticupissa hän oli kolmas.
Gallienuksen riemukaari
eli Aurelius Victor, suurenmoinen mies, [omistaa tämän riemukaaren] täydellä antaumuksella pyhälle Cornelia Saloninalle ja Gallienukselle, kaikista inhimillisimmälle keisarille, jonka voittamattoman hyvyyden ylittää ainoastaan hänen velvollisuudentuntonsa.
Stig Wennerström
Vapautuminen
Ruotsalaiselle Året Runt -lehdelle syksyllä 2003 antamassaan haastattelussa Wennerström sanoi, että hän ei kadu mitään elämässään ja että hän toimisi samoin uudestaan. Wennerström kuoli tukholmalaisessa sairaskodissa 99-vuotiaana.
Lennu
Lennu (oik. Anjyr’s Boreas, 7. maaliskuuta 2011 – 21. toukokuuta 2021) oli Suomen tasavallan presidentin Sauli Niinistön ja hänen puolisonsa Jenni Haukion koira, rodultaan bostoninterrieri. Lennun isä on tullut Suomeen Saksasta ja emä Virosta.
Massimo Bonini
Massimo Bonini (s. 13. lokakuuta 1959 San Marinossa) on sanmarinolainen entinen jalkapalloilija, pelipaikaltaan puolustava keskikenttäpelaaja. Häntä pidetään yleisesti maansa kaikkien aikojen parhaana pelaajana.
Pelaajana Bonini oli vaatimaton ja väsymätön työmyyrä, joka jaksoi juosta ja taklata. Tämän johdosta hänelle annettiin lempinimi "Maratoonari". Kerrotaan, että Boninin vielä pelatessa Juventuksessa seuran puheenjohtaja Giovanni Agnelli näki Michel Platinin polttavan savuketta ja esitti paheksuntansa asiaa kohtaan. Platinin kerrotaan vastanneen: "Tärkeintä on, ettei Bonini polta."
Marko Rajamäki
Ura pelaajana
Hyökkääjänä pelannut Rajamäki aloitti uransa aikuistasolla vuonna 1986 Turun Palloseurassa, jossa hän pelasi vuoteen 1992 asti. Kaudet 1993 ja 1994 hän edusti anjalankoskelaista Myllykosken Palloa, josta hän siirtyi vuonna 1994 Skotlantiin, Greenock Mortonin riveihin.
Yhteensä Rajamäki pelasi uransa aikana 271 ottelua SM-sarjassa ja sen seuraajassa Veikkausliigassa ja teki niissä 98 maalia. Seurajoukkueuran merkittävimmäksi saavutukseksi jäi vuonna 1991 voitettu Suomen Cup. Suomen maajoukkueessa Rajamäki pelasi 16 ottelua ja teki niissä kolme maalia.
Ura valmentajana
Rajamäki aloitti vuonna 2003 TPS:n A-juniorien valmentajana. Pesti päättyi A-nuorten Suomen mestaruuteen kaudella 2008. Pasi Rautiaisen tultua seuran päävalmentajaksi marraskuussa 2008 Rajamäestä tuli edustusjoukkueen apulaisvalmentaja. Tammikuussa 2010 Rajamäki nimitettiin TPS:n uudeksi päävalmentajaksi. Rajamäen johdolla nuori TPS:n joukkue nappasi SM-pronssia häviten mestaruuden vieneelle HJK:lle seitsemän pistettä. Kautensa seura kruunasi Suomen cupin mestaruuteen, kun se kukisti HJK:n finaalissa 2–0. Kausi 2011 sujui hieman heikommin ja TPS oli liigassa viides. Kauteen 2012 joukkue sai loistavan alun voittamalla Liigacupin loppuottelussa jälleen HJK:n. Veikkausliigassa TPS nappasi kaudella 2012 pronssimitalit. Kaudella 2013 TPS putosi kärkikahinoista ja sijoittui lopulta vasta kahdeksanneksi. Helmikuussa 2014 talousvaikeuksista kärsivä TPS ja Rajamäki purkivat sopimuksensa.
Keltaisten turbaanien kapina
Keltaisten turbaanien kapina oli Han-dynastian aikainen kapina Kiinassa.
Storyboard
Kuvakäsikirjoitus television monikameratuotannossa
Television ohjelmatuotannossa ennen muuta monikameratuotannossa kuvakäsikirjoitus-nimikettä käytetään tavallisesti hieman toisessa merkityksessä. Siellä se ei välttämättä ole storyboard, vaan kuvakäsikirjoituksella tarkoitetaan ns. ohjaajan käsikirjoitusta, käsikirjoitusta, mihin on merkitty kuvat. Tällainen kuvakäsikirjoitus on tavallisesti kaksipalstainen. Oikealla on ohjelman verbaalinen tai tapahtumia selostava teksti tai esimerkiksi laulun sanat. Vasemmalla palstalla ovat kuvamerkinnät kuten kuvan numero, kameran numero, kuvakoko ja kuvan kohde tai sisältö sekä mahdolliset kameran liikkeet. Piirrettyjä kuvia siellä ei välttämättä ole. Tv-ohjelman kuvasuunnitteluvaiheessa tällaisen kuvakäsikirjoituksen tekevät ohjaaja ja kuvaaja yhdessä tai ohjaaja yksin, harvemmin kuvaaja yksin. Kuvasuunnitelma kuitenkin hyväksytään yhdessä. Kameraharjoituksissa tai kuvaustilanteessa kuvaussihteeri kuvakäsikirjoitusta seuraten varoittaa kameramiehiä tulevista kuvista, ja ohjaaja komentaa oikealla hetkellä kuvat ”ulos”. On myös mahdollista, että videomikseri leikkaa kuvat käsikirjoituksen perusteella ilman ohjaajan komentoja.
Lucien Quélet
Quelet opiskeli biologiaa Montbéliardissa ja lääketiedettä Strasbourgissa. Sen jälkeen hän työskenteli lääkärinä lähellä Montbéliardia. Hän nimesi sienilajeja ja luokitteli niitä uusiin sukuihin, ja monet hänen antamistaan tieteellisistä nimistä ovat edelleen käytössä. Samanaikaisista sienitieteilijöistä Quelet lukeutui Christiaan Hendrik Persoonin kannattajiin, "persoonilaisiin", ja vastusti Elias Magnus Friesin kilpailevaa luokittelua.
Jupp Derwall
Ura valmentajana
1970 Derwallista tuli Saksan maajoukkueen apulaisvalmentaja legendaarisen Helmut Schönin toimiessa päävalmentajana. Olympialaisissa 1972 Derwall toimi Saksan olympiajalkapallojoukkueen vastuuvalmentajana ja luotsasi sen kahdeksanneksi. MM-kisojen 1978 jälkeen Derwall nousi Schönin seuraajaksi maajoukkueen päävalmentajaksi.
Kjartan Fløgstad
Fløgstadin poika on kirjailija Aslak Nore.
Got7
Historia
Got7:n ensimmäinen minialbumi Got It? ja sen nimikkosingle ”Girls Girls Girls” julkaistiin 20. tammikuuta 2014. Albumi nousi kärkisijalle Billboardin koko maailman albumilistalla ja 2. sijalle Gaonin albumilistalla. Got7 julkaisi toisen minialbuminsa Got Love 23. kesäkuuta, jonka nimikkokappale ”A” julkaistiin samana päivänä. Yhtyeen ensimmäinen studioalbumi Identify ja sen nimikkosingle ”Stop Stop It” julkaistiin marraskuussa 2014. Identify ylsi kärkisijalle Gaonin viikoittaisella albumilistalla, ja single ”Stop Stop It” sijoittui 4. sijalle Billboardin koko maailman singlelistalla. Got7 oli loppuvuonna ehdolla Seoul Music Awards- ja Golden Disk Awards -palkintojenjakogaalassa, voittaen yhteensä kolme palkintoa.
Olympiaschanze
Historia
Mäestä on hypätty olympialaisten lisäksi maailmancupia ja Continental Cupia Tapaninpäivänä. Marraskuussa 2002 hypättiin vuosittaiset kilpailut ja samalla juhlittiin satavuotista SC Alpina St. Moritz-seuraa. Vuonna 2006 heräsi huoli mäen tulevaisuudesta ja 95. Tapaninpäivän kilpailut jouduttiin perumaan turvallisuussyistä.
Sir Lord Baltimore
Uudelleenjulkaisu ja paluu
John Garner kuoli maksan vajaatoimintaan 5.12.2015.
Yliopisto
Täydelliseen yliopistoon on vanhastaan kuulunut neljä tiedekuntaa: teologinen, oikeustieteellinen, lääketieteellinen ja filosofinen, mutta yliopistoihin kuuluu nykyään usein myös muita tiedekuntia, esimerkiksi matemaattis-luonnontieteellinen, teknillinen, valtiotieteellinen, humanistinen, hallintotieteellinen, maatalous-metsätieteellinen ja kauppatieteellinen tiedekunta. Jos tiedekunta on suuri tai yliopistossa on vain yksi tiedekunta, sen ja laitoksen välissä voi olla myös osastotaso; tämä on ollut aiemmin tyypillinen ratkaisu teknillisellä alalla.
Historiaa
pienoiskuva|Tohtorien kokous Pariisin yliopistossa, 1500-luvun maalaus.
Alemmat ja ylemmät korkeakoulututkinnot
Tutkinnoista kandidaatin tutkinto on alempi korkeakoulututkinto ja maisterin tutkinto ylempi korkeakoulututkinto. Varsinaisessa tutkintonimikkeessä ei aina ole mukana sanaa maisteri. Esimerkiksi tekniikan maisteria ei ole, vaan tutkintonimike on diplomi-insinööri tai arkkitehti.
Mikuláš Konopka
Konopkan ennätys kuulantyönnössä on 20,66 metriä, jonka hän työnsi Ostravassa vuonna 2001. Hallissa Konopkan ennätys on vuoden 2007 sisäratojen EM-kisoissa työnnetty 21,57 metriä, joka on samalla Slovakian halliennätys. Konopka voitti kyseisistä kisoista kultamitalin.